AIŠKINAMASIS RAŠTAS

Dėl savivaldybės turto perdavimo pagal panaudos sutartis

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo viešosios įstaigos „Arino namai“ (toliau – VšĮ) 2017 m. birželio 13 d. prašymą perduoti pagal panaudos sutartį 10 metų 189,64 kv. m ploto patalpas bendruomenės centro pastate (unikalus Nr. 6299-8006-2010), esančiame Joniškio mstl., Arino g. 20. VšĮ raštu nurodė veiklas, kurios bus vykdomos panaudai perduotose patalpose. Molėtų rajono savivaldybės administracijos direktoriaus 2017 m. birželio 20 d. įsakymu Nr. B6-505 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms įgyvendinti“ minėtos patalpos pripažintos nereikalingomis administracijos funkcijoms vykdyti ir siūloma jas perduoti pagal panaudos sutartį.

Visuomeninė organizacija Mindūnų bendruomenės centras (toliau –VO) 2017 m. birželio 20 d. raštu prašo perduoti 15 metų laikotarpiui dvi patalpas, plane pažymėtas 1-3 ir 1-4, bendrabučio pastate, esančiame Molėtų r. sav., Mindūnų sen., Mindūnų k., Muziejaus g. 10, kuriose planuoja vykdyti projektų „Neformalaus ugdymo gerinimas įtraukiant jaunimą į vietos bendruomenės organizavimą ir socialinės atskirties mažinimą“ ir „Bendradarbiavimas vykdant regioninių produktų rinkodarą ir kuriant maisto grandinę „nuo lauko iki stalo“ veiklas. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalis reglamentuoja, kad VO ilgalaikis materialusis turtas gali būti perduotas panaudos teise ne ilgesniam kaip 10 metų laikotarpiui. Todėl sprendimo projekte nurodyta, kad turtas perduodamas 10 metų laikotarpiui. Molėtų rajono savivaldybės administracija, apsvarsčiusi minėtų patalpų panaudojimo poreikį, parengė sprendimo projektą ir patalpą, plane pažymėtą 1-4, kurios plotas 20,35 kv. m, siūlo perduoti VO, o patalpą, plane pažymėtą 1-3, kurios plotas 21,01 kv. m, perduoti pagal panaudos sutartį 10 metų laikotarpiui Molėtų krašto muziejui. Molėtų krašto muziejus 2017 m. birželio 19 d. raštu Nr. R1-65(1.5.) „Dėl patalpų perdavimo“ prašo patalpą, plane pažymėtą 1-3, perduoti eksponatų saugojimui ir kitai, įstaigos nuostatuose nustatytai veiklai.

Aukščiau minėtos įstaigos ir VO raštu įsipareigoja atlikti perduoto turto einamąjį ir kapitalinį remontus. Raštai pridedami.

Savivaldybei nuosavybės teise priklausančios ir šiuo metu Molėtų rajono savivaldybės administracijos patikėjimo teise valdomos 41,36 kv. m patalpos bendrabučio pastate, esančiame adresu: Molėtų r. sav., Mindūnų sen., Mindūnų k., Muziejaus g. 10, Molėtų rajono savivaldybės administracijos direktoriaus 2017 m. birželio 15 d. įsakymu Nr. B6-491 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms įgyvendinti“ pripažintos nereikalingomis Molėtų rajono savivaldybės administracijos funkcijoms vykdyti

Parengto sprendimo projekto tikslas – perduoti 10 metų laikotarpiui šiuo metu Molėtų rajono savivaldybės administracijos patikėjimo teise valdomas, bet funkcijoms vykdyti nereikalingas patalpas pagal turto panaudos sutartis.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 8, 12, 13, 16, 29 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1, 2, 4 punktai, 3, 4 dalys;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1, 4.2, 4.4, 6.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės administracijos patikėjimo teise valdomos, bet funkcijoms vykdyti nereikalingos patalpos bus perduotos įstaigoms ir naudojamos jų įstatuose nurodytoms veikloms.

Neigiamų pasekmių nenumatoma.

**4. Priemonės sprendimui įgyvendinti**

Bus parengtos ir pasirašytos panaudos sutartis bei turto perdavimo – priėmimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.